
AVIZ

asupra propunerii legislative privind instituirea voluntariatului în armată
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă privind instituirea voluntariatului în armată, trimisă comisiei cu adresa nr. P.l.-x 689 din 19 noiembrie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 4 februarie 2004.

În urma dezbaterilor, membrii comisiei au hotărât, cu 12 voturi pentru, avizarea favorabilă a propunerii legislative, cu 3 amendamente, redate în anexa la prezentul aviz.
PREŞEDINTE, 




SECRETAR,

Smaranda DOBRESCU



Ion MÎNZÎNĂ

Întocmit:

Expert Monica Rallu CURTA

A N E X Ă
	Nr. crt.
	Text iniţial
	Text propus

(autor amendament)
	Motivare

	1
	Articolul 1, alineatul (5)

(5) Tinerii proveniţi din familii defavorizate vor avea prioritate la admiterea pentru efectuarea unui stagiu de pregătire militară, în măsura în care corespund criteriilor stabilite prin ordinele ministerelor de resort.


	Se propune eliminarea textului.

Autor: deputat Napoleon Pop
	Întrucât legea nu trebuie să instituie preferenţialităţi, mai ales când e vorba de voluntariat.

	2
	Articolul 5, alineatul (3)

(3) Timpul cât o persoană îndeplineşte stagiul de pregătire militară constituie vechime în muncă.


	Se propune eliminarea textului.

Autor: deputat Kerekes Karoly
	Text inutil, creându-se paralelism legislativ, întrucât stagiul de pregătire militară este perioadă asimilată, conform dispoziţiilor Legii nr.19/2000 privind sistemul public de pensii şi alte drepturi de asigurări sociale, cu modificările ulterioare.



	3
	Art.7. – După îndeplinirea stagiului de pregătire militară, aspiranţii au dreptul de a obţine un credit garantat de stat, fără dobândă, în vederea construirii sau achiziţionării unei locuinţe.


	Se propune eliminarea textului.

Autor: deputat Napoleon Pop
	Pentru că nu se justifică acordarea acestei facilităţi.

